ตามคาด! TRUE ประกาศงบฯ ปี 60 พลิกกำไร 2.32 พันลบ. หลังบุ๊กกำไรขายสินทรัพย์เข้ากอง DIF
ตามคาด! TRUE ประกาศงบฯ ปี 60 พลิกกำไร 2.32 พันลบ. หลังบุ๊กกำไรขายสินทรัพย์เข้ากอง DIF เล็งปันผล 0.031 บ./หุ้น
28 ก.พ. 2561

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยผลการดำเนินงานประจำปี 2560 บริษัทพลิกมีกำไร เนื่องจากรายได้และ EBITDA ที่เพิ่มขึ้นแข็งแกร่งจนเป็นจำนวนสูงสุดในประวัติการณ์ รวมทั้งความต่อเนื่องในการลดต้นทุน เพิ่มประสิทธิภาพการทำงานทั่วทั้งองค์กร และผลสำเร็จจากการจำหน่ายสินทรัพย์ให้แก่กองทุนรวมโครงสร้างพื้นฐานโทรคมนาคม ดิจิทัล (“DIF”) พร้อมสำหรับการเติบโตจนสามารถสร้างผลกำไรและปันผลให้กับผู้ถือหุ้นได้อย่างยั่งยืน
ในขณะเดียวกัน กลุ่มทรูให้ความสำคัญต่อการควบคุมค่าใช้จ่ายอย่างต่อเนื่อง ร่วมกับกำไรจากการจำหน่ายสินทรัพย์ให้แก่กองทุน DIF ส่งผลให้ EBITDA ของกลุ่มเติบโตอย่างมีนัยสำคัญถึงร้อยละ 59.2 จากปีก่อนหน้า เป็น 39.9 พันล้านบาท ซึ่งหากไม่รวมกำไรจากการจำหน่ายสินทรัพย์นี้ EBITDA ของกลุ่มทรู เพิ่มขึ้นร้อยละ 36 เมื่อเทียบกับปีก่อนหน้า เป็นจำนวน 34.0 พันล้านบาท ในขณะที่ EBITDA Marginไม่รวมกำไร (ขาดทุน) จากการขายเติบโตเป็นร้อยละ 35.2 ในปี 2560 เมื่อเทียบกับร้อยละ 29.0 ในปีก่อนหน้า
ทั้งนี้ ที่ประชุมคณะกรรมการ บริษัทฯได้อนุมัติการจ่ายเงินปันผลสำหรับผลประกอบการปี 2560 จำนวนทั้งสิ้นประมาณ 1 พันล้านบาท หรือ 0.031 บาทต่อหุ้น